**RAPORT PRIVIND SITUAŢIA HIDROMETEOROLOGICĂ**

**ŞI A CALITAŢII MEDIULUI**

**în intervalul 15.12.2024, ora 08.00 – 16.12.2024, ora 08.00**

#### **I. SITUAŢIA HIDROMETEOROLOGICĂ**

**1. Situaţia și prognoza hidrologică pe râurile interioare și Dunăre, din 16.12.2024, ora 08.00**

**RÂURI:**

**Debitele au fost relativ staționare**, exceptând râurile din bazinele hidrografice: Siret, Prut, bazinul superior al Oltului, cursul inferior al Someșului și cursul mijlociu și inferior al Mureșului, unde au fost în scădere.

Debitele se situează la valori sub mediile multianuale lunare, cu coeficienți moduli cuprinși între 30-80%, mai mari (în jurul și peste normalele lunare) pe râurile din bazinele hidrografice: Suceava, Moldova, Trotuş, Putna, Rm. Sărat, pe cursul Siretului, pe unii afluenți din bazinul superior al Oltului, afluenții din bazinul Bistriței și mai mici (sub 30% din normalele lunare) pe râurile din bazinele hidrografice: Lăpuș, Crasna, Barcău, Crișuri, Arieș, Timiș, Moravița, Caraș, Nera, Cerna, pe unii afluenți din bazinul Jiului, din bazinul inferior al Oltului și din bazinul superior al Argeșului.

Formațiunile de gheață (gheață la maluri, pod de gheață, năboi) existente s-au menținut fără modificări importante.

Nivelurile pe râuri la stațiile hidrometrice se situează sub **COTELE DE ATENȚIE.**

**Debitele vor fi, în general, staționare**, exceptând râurile din bazinele hidrografice: Siret, Prut, bazinul superior al Oltului și cursurile inferioare ale Someșului și Mureșului, unde vor fi în scădere.

Sunt posibile creșteri ușoare de niveluri și debite, pe unele râuri din zonele de deal și de munte, mai ales pe cele din Maramureș, Crișana, Banat, Transilvania și vestul Moldovei, ca urmare a precipitațiilor mixte, slabe cantitativ și cedării apei din stratul de zăpadă.

Formațiunile de gheață (gheață la maluri, pod de gheață, năboi) existente pe bazinele superioare ale Someșului, Mureșului, Oltului și Argeșului, se vor menține fără modificari importante iar cele din bazinele superioare ale Bistriței și Moldovei, vor fi în diminuare și restrângere.

Nivelurile pe râuri la stațiile hidrometrice se vor situa sub **COTELE DE ATENȚIE.**

**DUNARE:**

**Debitul la intrarea în țară (secțiunea Baziaș) în intervalul 15.12 – 16.12.2024 a fost staționar, având valoarea de 4000 m3/s, sub media multianuală a lunii decembrie (5200 m3/s).**

În aval de Porţile de Fier debitele au fost în creștere la Gruia și în scădere pe sectorul Calafat - Tulcea.

**Debitul la intrarea în** **țară (secțiunea Baziaș) va fi staționar (4000 m3/s).**

În aval de Porţile de Fier debitele vor fi în scădere la Gruia și pe sectorul Bechet – Tulcea și staționare la Calafat.

**2.** **Situaţia meteorologică în intervalul 15.12.2024, ora 08.00 – 16.12.2024, ora 08.00**

**A.N.M.** a emis **o ATENŢIONARE Meteorologică, cod galben AVERTIZARE Meteorologică, cod Portocaliu:**

**MESAJ 1**

**ATENŢIONARE Meteorologică, cod galben -** valabilă în intervalul **15.12.2024, ora 10.00 – 16.12.2024, ora 10.00**, vizând **intensificări ale vântului, viscol, în zona de munte,** conform căreia: În intervalul menționat, la munte, vântul va avea intensificări cu viteze la rafală de 50…70 km/h, iar la altitudini de peste 1500 m, de 75…95 km/h și vor fi perioade cu viscol.

**ATENŢIONARE Meteorologică, cod galben -** valabilă în intervalul **15.12.2024, ora 10.00 – 15.12.2024, ora 21.00**, vizând **intensificări ale vântului, în cea mai mare parte a Olteniei, sud-vestul Munteniei, sud-vestul și sudul Transilvaniei,** conform căreia: Pe parcursul zilei de duminică, în cea mai mare parte a Olteniei, sud-vestul Munteniei, precum și în sud-vestul și sudul Transilvaniei, vântul va avea intensificări cu viteze la rafală de 50...60 km/h.

*Notă: temporar vântul va avea intensificări și în restul Olteniei, în Muntenia, Moldova și Dobrogea, dar pe suprafețe mai mici și cu rafale de 40…50 km/h.*

**MESAJ 2**

**AVERTIZARE Meteorologică, cod portocaliu -** valabilă în intervalul **16.12.2024, ora 10.00 – 17.12.2024, ora 21.00**, vizând **viscol puternic la altitudini de peste 1600 m în Carpații Orientali și Meridionali,** conform căreia: În Carpații Orientali și Meridionali, la altitudini de peste 1600 m, vântul va sufla tare cu rafale de 90...120 km/h, viscolind puternic zăpada depusă în zilele precedente și determinând scăderea vizibilității.

**ATENŢIONARE Meteorologică, cod galben -** valabilă în intervalul **16.12.2024, ora 10.00 – 17.12.2024, ora 21.00**, vizând **intensificări ale vântului, viscol, polei, în zona de munte,** conform căreia: Luni și marți, la munte, vântul va avea intensificări cu viteze la rafală de 60…90 km/h. Vor fi precipitații mixte ce vor favoriza depuneri de polei, iar la altitudini de peste 1600 m vor predomina ninsorile și va fi viscol.

**ATENŢIONARE Meteorologică, cod galben -** valabilă în intervalul **16.12.2024, ora 10.00 – 17.12.2024, ora 21.00**, vizând **intensificări ale vântului în Dobrogea, jumătatea de nord a Moldovei și Crișanei, în cea mai mare parte a Munteniei, precum și în vestul și sudul Olteniei și al Transilvaniei,** conform căreia: În intervalul menționat în Dobrogea, jumătatea de nord a Moldovei și Crișanei, în cea mai mare parte a Munteniei, precum și în vestul și sudul Olteniei și al Transilvaniei, vântul va avea intensificări cu viteze la rafală, în general, de 50...60 km/h.

*Notă: temporar vântul va avea intensificări și în restul teritoriului, dar pe suprafețe și cu viteze mai mici (rafale de 40…50 km/h).*

Aceaste mesaje meteorologice au fost transmise de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situații al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătății, Ministerul Economiei, Ministerul Agriculturii și Dezvoltării Rurale, Comisia Națională pentru Controlul Activităților Nucleare, Serviciul de Protecție și Pază, Serviciul de Telecomunicații Speciale, S.C. Hidroelectrica S.A., Agenția Naţională de Îmbunătăţiri Funciare și către următoarele Comite Judeţene pentru Situaţii de Urgenţă:*

* - *ALBA, ARGEŞ, BACĂU, BRAŞOV, BUZĂU, BIHOR, BISTRIŢA-NĂSĂUD, CARAŞ-SEVERIN, CLUJ, COVASNA, DÂMBOVIŢA, DOLJ, GORJ, HARGHITA, HUNEDOARA, MARAMUREŞ, MEHEDINŢI, MUREŞ, NEAMŢ, OLT, PRAHOVA, SIBIU, SUCEAVA, TELEORMAN, VÂLCEA şi VRANCEA – ATENŢIONARE Meteorologică, cod Galben – mesaj 1*
* - *ALBA, BRAŞOV, BRĂILA, BOTOŞANI, BUZĂU, BIHOR, BISTRIŢA-NĂSĂUD, CARAŞ-SEVERIN, CĂLARAŞI, CLUJ, CONSTANŢA, COVASNA, DOLJ, GIURGIU, HARGHITA, HUNEDOARA, IAŞI, IALOMIŢA, MARAMUREŞ, MEHEDINŢI, MUREŞ, NEAMŢ, OLT, SĂLAJ, SIBIU, SUCEAVA, TELEORMAN, TULCEA, ILFOV şi Municipiul Bucureşti – ATENŢIONARE Meteorologică, cod Galben – mesaj 2*
* - *ALBA, ARGEŞ, BACĂU, BRAŞOV, BUZĂU, CARAŞ-SEVERIN, COVASNA, DÂMBOVIŢA, GORJ, HARGHITA, HUNEDOARA, NEAMŢ, PRAHOVA, SIBIU, SUCEAVA, VÂLCEA şi VRANCEA – AVERTIZARE Meteorologică, cod Portocaliu - mesaj 2*

**În ţara:** În vestul, centrul și nordul țării vremea a fost în general închisă și apropiată de mediile climatologice specifice pentru jumătatea lunii decembrie. În restul teritoriului cerul a fost variabil, cu înnorări temporare în est și sud-est, iar valorile termice diurne s-au situat peste cele normale, cu abateri pozitive de până la 4...6 grade în sudul Olteniei, Munteniei și al Moldovei. Temporar s-au semnalat precipitații slabe, sub formă de ploaie izolat în Banat, predominant ploaie local în Crișana, mixte în Maramureș, în cea mai mare parte a Transilvaniei și cu totul izolat în nordul Moldovei, iar la munte au predominat ninsorile. Izolat în Munții Apuseni s-a depus polei. Vântul a suflat slab și moderat, cu intensificări ziua în vestul și sudul Olteniei, în sudul Munteniei, local în Transilvania și Dobrogea și pe arii restrânse în Moldova cu rafale în general de 45...65 km/h, precum și la munte cu viteze de 50...70 km/h, iar pe creste rafalele au depășit 80...100 km/h, viscolind zăpada anterior depusă. Este strat de zăpadă în cea mai mare parte a zonei montane și măsura la ora 20 *-în platformele sta*ț*iilor meteorologice-* până la 77 cm în Munții Vrancei, până la 60 cm în Munții Ceahlău și izolat în Transilvania și Maramureș, precum și în nordul Olteniei și al Moldovei (1...4 cm).

Temperaturile maxime s-au încadrat între -1 grad la Joseni și 11 grade la Râmnicu Sărat, iar la ora 6 se înregistrau valori termice cuprinse între -5 grade la Bacău și 4 grade la Băile Herculane, Calafat, Târgu Ocna, Adjud, Buzău, Mahmudia și Constanța-dig. Dimineața a fost ceață izolat în vest și în sud.

***Observație:*** *au fost emise* ***2 atenționări cod galben pentru fenomene meteorologice periculoase imediate****.*

**La Bucureşti,** vremea s-a încălzit, astfel că valorile termice diurne s-au situat cu 6 grade peste mediile climatologice specifice acestei date. Cerul a fost variabil, mai mult senin noaptea, iar vântul a suflat moderat cu ușoare intensificări ziua. Temperatura maximă a fost de 9 grade la Filaret și Afumați și 10 grade în Băneasa, iar la ora 6 se înregistrau -2 grade la Băneasa, -1 grad la Filaret și 0 grade la Afumați.

**3. Prognoza meteorologică în intervalul 16.12.2024, ora 08.00 – 17.12.2024, ora 08.00**

**În ţara,** Vremea va fi vântoasă în cea mai mare parte a țării. Cerul va fi mai mult noros în vestul, centrul și nordul țării și temporar noros în rest. Vor fi precipitații slabe mixte în Maramureș, local în Transilvania și în Dealurile de Vest, predominant ploi în Banat și Crișana și sub formă de ploaie local în Moldova și izolat în celelalte regiuni. La munte în primele ore ale intervalului va ninge, apoi vor fi și ploi și lapoviță. Pe arii restrânse va fi polei în zonele montane și doar izolat în rest. Vântul va avea intensificări temporare în jumătatea de nord a Moldovei și Crișanei, în cea mai mare parte a Munteniei, precum și în vestul și sudul Olteniei și al Transilvaniei, unde vor fi rafale în general de 50...60 km/h, iar cu viteze mai mici și în restul teritoriului (40...50 km/h); la munte vitezele vor fi de 60...90 km/h, iar la altitudini de peste 1600 m în Carpații Orientali și Meridionali vântul va sufla tare, cu rafale de 90...120 km/h, viscolind puternic zăpada depusă în zilele precedente și determinând scăderea vizibilității. Temperaturile maxime se vor încadra între 0 și 9 grade, iar cele minime între -1 și 5 grade. Izolat va fi ceață.

**La Bucureşti,** valorile termice se vor situa peste cele specifice perioadei. Cerul va fi variabil, cu unele înnorări după-amiaza și seara. Vântul va avea intensificări cu rafale de 45...55 km/h. Temperatura maximă va fi de 7...8 grade, iar cea minimă de 2...4 grade.

###### **II. CALITATEA APELOR**

2.1. Pe fluviul Dunarea

Nu au fost semnalate evenimente deosebite.

2.2. Pe râurile interioare

Nu au fost semnalate evenimente deosebite.

2.3. Pe Marea Neagra

Nu au fost semnalate evenimente deosebite.

###### **III. CALITATEA MEDIULUI**

**3.1. În domeniul aerului**

**Agenţia Naţională pentru Protecţia Mediului** informează că din rezultatele analizelor efectuate în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2(dioxid de sulf), ale pragurilor de alertă și informare pentru O3 (ozon) și ale valorii limită zilnice pentru PM10 (pulberi în suspensie cu diametrul < 10 microni) (50 µg/mc).

**3.2. În domeniul solului şi vegetaţiei**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

**3.3. În domeniul supravegherii radioactivităţii mediului**

Menţionăm că, pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul de timp menţionat şi nu s-au semnalat evenimente deosebite.Parametrii constataţi la staţiile de pe teritoriul României s-au situat în limitele fondului natural.

**3.4. În municipiul Bucureşti**

În ultimele 24 de ore, sistemul de monitorizare a calităţii aerului în Municipiul Bucureşti nu a semnalat depăşiri ale pragurilor de informare şi alertă.

**DIRECȚIA COMUNICARE ȘI DIGITALIZARE**